Talán a kereskedelemi ágazatban váltak először ismertté az olyan rendszerek, amelyek a mai épületautomatizálás elemeit képezik. Manapság természetes, hogy az üzletek és plázák riasztóval, kamerával, tűzjelzővel, beléptető rendszerrel felszereltek, hogy a világítás-vezérlés bonyolultabb megoldásokra is képes.
Ezek a rendszerek egymástól függetlenül, nem összehangolva működnek, így nem spórolnak se energiát, se pénzt a vállalkozásának, ráadásul működtetésük sokszor bonyolult, ezért igazán hatékonynak és kényelmesnek sem nevezhető.
Egy mai modern épületautomatizálási rendszer segítségével, Ön olyan egyedi, komfortos hangulatot tud teremteni üzletében, ahol a vásárlók igazán jól érzik magukat, és vásárlásaikkal hálálják meg az Ön erőfeszítéseit.
Mert olyan helyen jó vásárolni, ahol a napszaknak megfelelő kellemes zene szól, ahol a világításvezérlési megoldások pillanatok alatt képesek követni az aktuális akciók és kihelyezések változásait, ahol a próbafülkében a ruha tényleg úgy áll, ahogy a próbababán, mert nem torzítja el a látványt a rossz megvilágítás, ahol az üvegbúra mögött tárolt sütemény még ínycsiklandóbbá válik…
Ahol pedig jók a munkakörülmények, ott a dolgozók is sokkal lelkesebbek, lojálisabbak a céggel és készségesebbek a vásárlókkal s ez szintén a profitabilitást növeli.
Az intelligens rendszert irányító központi vezérlőegység képes a fűtés/hűtést, a világítást, az audio és vizuális valamint a biztonságtechnikai rendszereket (riasztó, tűzjelző, kamerák, beléptetők) összehangoltan, különböző előre beállított logikai sorrendnek megfelelően automatikusan működtetni.
Épületautomatizálás után Ön biztos lehet abban, hogy üzlete/áruháza a nap 24 órájában költséghatékonyan, energiatakarékosan és biztonságosan működik. Ráadásul a legmodernebb technikák és fejlesztések felhasználásával, a maximális kényelmet biztosítva.
Az intelligens rendszerét távolról is elérheti, így bárhol ellenőrizheti vagy irányíthatja üzletét.